# Ezhi Giizhigag:

# Aanii Gitiziimged/Nyaagidowenimiged,

# ONJI: Zhaazhigwa Eni Ayaad Gikendaasowin Moshkinebiigan

Owi Toronto Kiing Gikinomaage Gamig (“**TDSB**”) Zhaashigwa Eni Ayaad Gikendaasowin Moshkinebiigan (owi “Zhaashigwa Eni Ayaad Gikendaasowin Moshkinebiigan”) moshkinebiigaademigad owa ensa bezhig gikinomaagaazad abi biindiged gikinomaage gamig shkintam zhiwe TDSB onji Oshki Gikinomaadiwin apiinish niizhing biboon skooniwid. Maanda aawon gechi piitendaagwog owi TDSB ado boozibiige zhichigewin. Maanda gikendamowin ada zigakinigaademigad gdo binoojiinim Ontario Scoonwiwaad Zigakibiigan (OSR) miinwaa adaa ginowemijigaademigad owa e’gikonmaagwad maage gikonomaage gamig Nagaanzid/aanke naagaanzid. Owi Zhaazhigwa Eni Ayaad Gikendaasowin Moshkinebiigan aawon bezhig nikiiyaa owa TDSB maandonang gikendamowin gewe inodewiziwinag woshme weweni awii anokiitaagazad ado binojiiniman/e’skooniwid. Nisidwenjigaademigad owi aabaji dinaangidoniwin ada temigad owi epiichi skooniwing biitwi inodewiziwinag, gikonmaagejig miinwaa owi maziwe gikinomaage gamig.

Newen Shki Skooniwing, ndo debwewendamami gewe inodewiziwinag aawiwog ntam miinwaa memaanji meshkoziimigag medookidaagemigag ado binojiinimiwaan gikendaasowaad, maajiigiwaad, mina yaawaad miinwaa mina bimaadiziwaad. Miinwaa age ndo debwewendamami gewe inodewiziwinag maanji nagijiiwog newen dibinojiimiwaan miinwaa ado binojiinimiwaan nendowendamowaad miinwaa ezhi gashkitowaad awii aasgaabwitwaawaad ado binoojimiwaan, owi onji enji wiikimigowin awii maadookiiwin gechi piitendaagwog gikendamowin owi gdo binojiinim nigajitowin, beshigendang, menezid miinwaa agezhi memaanji nishin awii aasgaabiwichigaazad ani aanjii ayaawaad gikinomaage gamig. TDSB gikinomaagejig miinwaa enkiitaagejig ada nikaazinaa-aa maanda gikendamowin awii zhisidowaad nakwetamaagemigad gikinomaagewin miinwaa gikendaasowin zhichigewinan menaadenjigaademigag gdo binojiinim negijitood miinwaa beshigendang, miinwaa awii aasgaabiwichigaademigag ado gikendaasowin odi gikinomaage gamig.

Aga bigosenimigwo awii wiindamowad owa naagaanzid giishpin dowendaman awii ginonad bezhig owa gikinomaage gamigoon enkiitaaged age wiiji nakiimig awii moshkinebiiman owi Zhaashigwa Eni Ayaad Gikendaasowin Moshkinebiigan. Gdo binoojiinim ekinomaagwad adaa zhisidoon apii awii nakweshkaag awii gikendang woshme weweni awii nisastang owi gikendamowin agaa maadookiiyin. Ndo nisidwininaanaa owi gichi piitendaagwog gewe inodewiziwinag aawiwaad waaji nakiimigejig gikina gwa owi e’skooniwid gikendamowin. Ndo gajitonaa awii zhito-aang mashkowi maamowi wiiji naakiimigowin. Ndo maamiikwendaanaa wegwen gwa gikendamowin e’maadookiiyin awii naadmaagemigag owi nikiiyaa ekinomaagejig age memaanji nishing naakiitwaa-aad gdo binojiinim.

Gitiziimgejig/Nyaagidowenimigejig gnimaa adaa wenaamdaanaa-aa *awii bwaa* moshkinebiimowaad owi Zhaashigwa Eni Ayaad Gikendaasowin Moshkinebiigan maage adaa wenaamdaanaa-aan gagwedwewinan awaa nakwetamowaad. Giishpin ayaaman gego gagwedwewinan owi moshkinebiigaadeg owi Zhaashigwa Eni Ayaad Gikendaasowin Moshkinebiigan, gdo wiikijinigwo awii ginonad gdo gikinomaage gamig naagaanzid.

Miiwetch owi wiijii nakiimigowin, miinwaa ndo gichi nendamami niigaan ani aawong wiiji naakiindiying awii zhitowing mina aawong skooniwid gdo binoojiinim.

Naagaanzid,

Noziwinkaajigan

------------------------------------------------------------------------------------------------------------------

* Niin/niinwi gaawii ndo dowendiziinaan awii moshkinebiimaang owi Zhaashigwa Eni Ayaad Gikendaasowin Moshkinebiigan
* Niin/niiniwi ngii moshkinebii-aanaa owi Zhaashigwa Eni Ayaad Gikendaasowin Moshkinebiigan

Gitiziimgejig/Nyaagidowenimigejig Nooziwinkaajigan Ezhi Giizhigag